***SLOVENŠČINA 6. c razred***  *učiteljica: Helena Gregorič*

 *Elektronski naslov :* *helena.gregoric@guest.arnes.si*

*DRAGI UČENCI, POZDRAVLJENI V TRETJEM TEDNU UČENJA NA DALJAVO. UPAM, DA STE DOBRO IN DA ZMORETE PO NAVODILIH NAREDITI NAROČENO. V PREJŠNJEM TEDNU SEM VAM NA OGLASNO DESKO V E ASISTENTU NAPISALA SPOROČILO, VENDAR SE MI ZDI, DA GA VEČINA NI VIDELA, ZATO GA KOPIRAM ŠE SEM:*

**KO BOSTE PRI SLOVENŠČINI KONČALI Z DELOM ZA PRVA DVA TEDNA, PROSIM POSLIKAJTE ZAPISE, KI STE JIH NAREDILI V ZVEZKU (v svojem, ne v delovnem) IN MI JIH POŠLJITE NA MOJ ELEKTRONSKI NASLOV.**

**Lep pozdrav, vaša učiteljica Helena Gregorič**

***Navodila:***

*Ponedeljek, 30. 3 2020*

*Danes preglej vse, kar si naredil v preteklih dveh tednih. Preberi, dopolni, uredi. Če imaš kakšno vprašanje, ga napiši na mail, poslikaj zapise v zvezku( upam, da so lepi, estetski, pregledni) in mi to pošlji. Nauči se, kar si v preteklih dveh tednih napisal v zvezek.*

*Torek, 31. 3. 2020*

*Na spletu vadi rabo premega govora (premi govor,obravnava, vaje):*

<http://www.s-sers.mb.edus.si/gradiva/w3/slo8/010_premi_govor/premi_uvodna_motivacija_1.html>

*Sreda, 1.4. 2020*

* *V DZ na strani 50 si oglej zapis na modri podlagi –* ***ODVISNI GOVOR****. Naredi zapis v zvezek, potem pa reši naloge na strani 50 in 51.*

*Četrtek, 2. 4. 2020*

* *Nadaljuj z delom v DZ – reši nalogo 50 na strani 52. Napiši jo v zvezek!*
* *Vadi rabo odvisnega govora na spodnjem naslovu (odvisni govor,obravnava, vaje):*

<http://www.s-sers.mb.edus.si/gradiva/w3/slo8/010_premi_govor/premi_uvodna_motivacija_2.html>

*Petek, 3. 4. 2020*

*V zvezek napiši besedilo, v katerem boš uporabil premi govor . Pogovor naj poteka med člani vaše družine in naj vsebuje 10 povedi.*

***SLOVENŠČINA 8. a razred heterogena skupina 2***  *učiteljica: Helena Gregorič*

  *Elektronski naslov :* *helena.gregoric@guest.arnes.si*

*DRAGI UČENCI, POZDRAVLJENI V TRETJEM TEDNU UČENJA NA DALJAVO. UPAM, DA STE DOBRO IN DA ZMORETE PO NAVODILIH NAREDITI NAROČENO.*

*Ponedeljek, 30. 3. 2020*

*Danes preglej vse, kar si naredil v preteklih dveh tednih. Preberi, dopolni, uredi. Če imaš kakšno vprašanje, ga napiši na mail, poslikaj zapise v zvezku( upam, da so lepi, estetski, pregledni) in mi to pošlji. In ne pozabi pisati dnevnika. V tem tednu nadaljuješ s pisanjem dnevnika. Pisanje boš zaključil s petkom.*

*Torek, 31. 3. 2020*

*V berilu preberi besedilo* ***Holekova Nežika****( stran 144). To je delo Ivana Tavčarja, sodobnika Janka Kersnika. Živela sta v istem času, oba sta ustvarjala v obdobju, ki ga imenujemo* ***realizem****.*

*V popolnih povedih odgovori na prva štiri vprašanja ( dejavnosti po branju, str. 147).*

*Četrtek, 2. 4. 2020*

*Nadaljuj z odgovarjanjem na naslednja štiri vprašanja.*

*Preberi literarnovedna pojasnila in v zvezek napiši definicijo za* ***okvirno*** *in* ***vloženo pripoved****.*

***Okvirna pripoved****oklepa kot okvir eno ali več*[*pripovedi*](https://sl.wikipedia.org/w/index.php?title=Pripoved&action=edit&redlink=1)*. Okvirna pripoved je lahko prava*[*zgodba*](https://sl.wikipedia.org/w/index.php?title=Zgodba&action=edit&redlink=1)*,*[*novela*](https://sl.wikipedia.org/wiki/Novela_%28knji%C5%BEevnost%29)*,*[*povest*](https://sl.wikipedia.org/wiki/Povest)*ali pa samo opis stanja oziroma pogovora brez večjega dogajanja. V okvirni zgodbi izvemo kdo pripoveduje zgodbo,ki sledi - to pa je vložena zgodba*. *Okvirna zgodba je pogosto začetni del, ki je napisan pred samo zgodbo o dogodku in zaključni del s temeljno mislijo in okoliščinami.*

*Petek, 3.4. 2020*

*Predstavljaj si, da si pisatelj. Zadnji del pripovedi o Holekovi Nežiki spremeni, predrugači,napiši na novo.*

*Danes si tudi zadnjič napisal dnevnik. Pošlji mi svoj izdelek (kot priponko, če si pisal na računalnik ali pa izdelek fotografiraj).*

***SLOVENŠČINA 9. razred heterogena skupina 3*** učiteljica: Helena Gregorič

 *Elektronski naslov :* *helena.gregoric@guest.arnes.si*

*DRAGI UČENCI, POZDRAVLJENI V TRETJEM TEDNU UČENJA NA DALJAVO. UPAM, DA STE DOBRO IN DA ZMORETE PO NAVODILIH NAREDITI NAROČENO. NEKATERI STE MI ŽE POSLALI IZDELKE, OD OSTALIH PA JIH PRIČAKUJEM ČIMPREJ. FOTOGRAFIRAJTE ZAPISE V SVOJEM ZVEZKU IN JIH POŠLJITE.*

*Ponedeljek, 30. 3 2020*

*V prejšnjem tednu ste si v zvezek že zapisali definicijo za ČRTICO. To dopolnite še s sledečim:*

***KAJ JE ČRTICA?***

 ***Je ena najkrajših literarnih vrst, ki nima zaokrožene zgodbe. Je na meji med lirsko in pripovedno prozo – po notranjem slogu je lirična, poetična, izpovedna. V središču je kak dogodek, izsek iz življenja, pripetljaj, bežen vtis. Poudarek je na razpoloženju, doživljanju glavne osebe.***

***AVTOBIOGRAFSKA ČRTICA je črtica, v kateri avtor prikazuje drobce iz lastnega življenja, resnična doživetja in izkušnje.***

*V berilu preberi črtico I. Cankarja Na peči ( berilo, str. 120). Odgovori na prva štiri vprašanja (dejavnosti po branju). Odgovarjaj v celih, razumljivih povedih.*

*Torek, 31. 3. 2020*

*Odgovori na naslednja štiri vprašanja. V popolnih, razumljivih povedih, katerih sporočilo je razumljivo tudi, če ne vidimo vprašanj.*

*V zvezek prepiši z rdečo, zeleno ali kakšno drugo barvo ( ne modro) še eno razlago za črtico (Literarnovedna pojasnila, str. 122). Zapis okviri!*

*Četrtek, 2.4. 2020*

*Ponovno preberi črtico Na peči in v zvezek napiši obnovo prebranega. Poudarek naj bo na občutjih in razmišljanju otrok. Na koncu zapiši svoje razmišljanje o času, o katerem piše Cankar, o življenju otrok, o njihovih željah, potrebah, strahovih, radostih.*

*Petek,3. 4. 2020*

*Spomni se na svoje zgodnje otroštvo. Izberi en dogodek, ki se ti je močno vtisnil v spomin in ga predstavi, posnemaj Cankarjev slog. Pazi na jezikovno pravilnost.*